**Дахуул үгэнүүдэй илгарал**

Дахуул үгэнүүд мэдүүлэл соохи үгэнүүдэй хоорондохи харилсаае тэмдэглэһэн удхаараа олон янзаар хубаагдадаг.

а)**байрын харилсаа**:*соо, дээрэ, доро, хаана, саана, дунда, урда* г.м.
б)**зүгэй харилсаа**: *урдуур, хойгуур, баруугаар, зүүгээр, хажуугаар* г.м.
в)**шэгэй харилсаа**: *тээшэ, өөдэ, уруу, доошоо, хойшоо, урагшаа* г.м.
г)**сагай харилсаа**:*хойно, хойшо, һүүлдэ, дараа, зуураа, үедэ, урид* г.м.
д)**сасуулһан харилсаа**:*шэнги, мэтэ, зэргэ, шэнээн, үлүү, адли* г.м.
е)**зааһан харилсаа**:*хадаа, болбол, гэгшэ, гэдэг, боложо, байха* г.м.
ж) **шалтагаанай харилсаа**: *тула, тулада, дээрэһээ, ушарһаа* г.м.
з) **багсааһан харилсаа**: *шахуу, шахам, шахамгай, барагай* г.м.
и) **хамтадхаһан харилсаа**: *сасуу, адли, мүртөө, дүтэрхы*г.м.
к) **түлөөлһэн харилсаа**: *орондо, байтагай* г.м.
л) **зорилгын харилсаа**: *тула, тулада, түлөө, хойноһоо* г.м.

Дахуул үгэнүүд өөһэдөө зохилдодогшьегүй, хамаададагшьегүй һаа, харин тэдэнэй зариманиинь урдахи үгынгөө [зохилдолой](https://buryadxelen.com/backend/web/assets/319430f9/gramtoli/gramtoli.htm#W33) болон [хамаадалай](https://buryadxelen.com/backend/web/assets/319430f9/gramtoli/gramtoli.htm#W123) залгалтануудые абадаг.

1. **Тухай** гэжэ дахуул үгэ зүгэй, үйлын падежнүүдэй болон хамаадалай залгалтануудые абадаг: *тухай – тухайда, тухайе, тухайдам, тухайдаш, тухайдань, тухайдаа, тухайень, тухайгаа* г.м.
2. **Шэнги** гэжэ дахуул үгэ үйлын, зэбсэгэй падежнүүдэй болон хамаадалай залгалтануудые абадаг: *шэнги – шэнгидэ, шэнгеэр, шэнгеэрээ, шэнгиие, шэнгиеэ, шэнгинь, шэнгиш* г.м.
3. **Соо** гэжэ дахуул үгэ зэбсэгэй, гаралай падежнүүдэй, мүн тиихэдэ өөртэ болон нюурта хамаадалай залгалтануудые абадаг: *соо – соогуур, сооһоо, соогуурнь, соогууршни, соогууртнай, соогуурынь, соогуураа, сооһоом, сооһоот, сооһоон* г.м.
4. **Мэтэ, бүри** гэжэ дахуул үгэнүүд бүхы падежнүүдэй болон хамаадалай залгалтануудые абадаг. Мүн олоной тоогой залгалтануудые абадаг: *мэтэ – мэтынь, мэтэдэм, мэтыень, мэтээр, мэтэһээнь, мэтэеэ, мэтэһээн, мэтээрээ, мэтэнүүд* г.м.

**Даабаринууд**

**1.Дахуул үгэнүүдые бүлэгүүдтэ хубаагты.**

Соо, сооһоо, дээгүүр, хойгуур, доогуур, дээрэ, наана, наашаа, наагуур, саана, соогуур, нааша, наада, саагуур, саашаа, дунда, соохи, урда, урдуур, хойно, хойшо, дунда.

**2.Холбуулалнуудые оршуулагты. Дахуул үгын үүргэтэй хэлэлгын хуби ород хэлэндэ ямар нэрэтэйб. Юундэ?**

Стол соо, стол соогуур, стол дээрэ, стол дээгүүр, стол доро, столой саана, столой наана, столой хажууда, стол тээшэ, столой шэнээн.

3.**Дахуул үгэнүүдые хэрэглэн, мэдүүлэлнүүдые зохёогты.**

Газар дээгүүр, хада руу, үүдэн тушаа, сонхо доро, Байгал тээшэ, тэрэ дороо, хэлэхын тула, метр шахуу, абынгаа түлөө, шадал соогоо, сүүмхэ сооһоо, Дониртол адли.

4.Точконуудай орондо таараха дахуул үгэнүүдые табигты.

Сэбүүдэй нюураа хөөдэжэ, толгой...ёдогорхон хоёр гэшүүһэ эбэр...баряад, Үлэгшэнэй Сэрэнэй...тон һэмээхэнээр ерэжэ, нэгэ набтархан тэрэнгиин...нюураа бултайлгаад, мэдүүлэнгүй һуушана ха.

 Тиигээд Сэбүүдэй Сэрэнэй...аалиханаар үлын татажа, шэбэнэһэн һүлэмхи хоолойгоор:

-Үлэгшэнэй Сэрэн, үндыгыш, үгэ хүүрээ хэлсэел!-гээд, утаар татаад оогложорхибо.

 Сэрэн туйлай ехээр залд гээд, хусахаяа һанаһан нохойдол хоер гараараа газар тулан, сабшалаагүй бэлтышэһэн сагаан эреэн нюдөөр Сэбүүдэй..хаража, амаа ангайшоод, бархиран алдажа байба.

***Тааруулагдаха үгэнүүд*:** урдаһаа, шэнгеэр, дээрээ, хажууда, руу, саанаһаа.